**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

Проект

**Наредба за изменение и допълнение на Наредба № 3 от 2015 г. за условията и реда за прилагане на схемите за директни** плащания (обн., ДВ, бр. 16 от 2015 г.; доп., бр. 31 и 80 от 2015 г.; изм., бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г., Решение № 8966 от 2.07.2018 г. на ВАС на РБ – бр. 57 от 2018 г., бр. 73 от
2018 г., бр. 20 от 2019 г. и бр. 18 и 77 от 2020 г.)

**§ 1.** В чл. 31, ал. 4 думата „площите“ се заличава.

**§ 2.** В чл. 32 се правят следните изменения и допълнения:

1. В ал. 6 след думата „периода“ се добавя „от 1 до 31 декември на годината на подаване на заявлението, а за схемата по чл. 30б в периода“.

2. Алинея 8 се изменя така:

„(8) Документите по ал. 1 следва да бъдат издадени в периода от 1 януари до 31 декември на годината на кандидатстване, а за схемата по чл. 30б в периода от 1 февруари на годината на кандидатстване до 31 януари на следващата календарна година.“.

3. В ал. 9 думите „31 декември“ се заменят с „30 ноември“.

**§ 3.** В чл. 42 се създава ал. 3:

„(3) Държавен фонд "Земеделие" - Разплащателна агенция използва информацията за площите за биологично земеделие и в преход към биологично земеделие, вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз на името на кандидата по схемата, като извършва служебна проверка.“.

**§ 4.** В допълнителната разпоредба, в § 1 се правят следните изменения и допълнения:

1. В т. 1 и 2 накрая се добавя „към датата на подаване на заявление за подпомагане“.

2. В т. 3 и 4 след думата „месеца“ се добавя „към датата на подаване на заявление за подпомагане“.

3. В т. 4а накрая се добавя „към датата на подаване на заявление за подпомагане“.

4. В т. 7 след думата „месеца“ се добавя „към датата на подаване на заявление за подпомагане“.

5. В т. 13 думите „за отглеждане на“ се заменят с „в които се отглеждат“.

**Заключителна разпоредба**

**§ 5.** В Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22, и 55 от 2010 г., бр. 18, 35, 51, 89 и 96 от 2011 г.; бр. 21 от 2012 г., бр. 23 от 2013 г., бр. 22 от 2014 г., бр. 16, 31 и 38 от 2015 г., бр. 16 и 40 от 2016 г., бр. 19 и 43 от 2017 г., бр. 7 и 42 от 2018 г., бр. 20 и 43 от 2019 г. и бр. 18, 38 и 51 от 2020 г.) се правят следните изменения и допълнения:

1. В чл. 2, ал. 2 думите „съгласно приложението“ се заменят с „който се одобрява ежегодно от изпълнителния директор на Държавен фонд "Земеделие" (ДФЗ-РА)“.

2. В чл. 3, ал. 1, т. 3, б. „б“ накрая се добавя „съгласно чл. 32, ал. 2 от ЗПЗП“.

3. В чл. 3а ал. 2 се изменя така:

„(2) Кандидатите за подпомагане, които се регистрират в Системата за регистрация на кандидатите, на заявленията за подпомагане и на заявките за плащане (СРКЗПЗП) по чл. 30, ал. 2, т. 1 от ЗПЗП за първа година, получават формуляри на заявлението за регистрация.“.

4. В чл. 4:

а) в ал. 9 думите „Започването на“ се заличават, а думата „определят“ се заменя с „определя“;

б) в ал. 10 след думата „горите“ се добавя „(МЗХГ)“.

5. В чл. 5, ал. 2 думите „Системата за регистрация на кандидатите, на заявленията за подпомагане и на заявките за плащане“ се заличават.

6. В чл. 7, ал. 6 думите „карта с местоположението на блоковете на земеделското стопанство и земеделските парцели и“ и „а ако земеделските парцели попадат в обхвата на Натура 2000 - и информация за наложени забрани за земеделска дейност на тези парцели, разписани в заповедите за обявяване на защитените зони от Натура 2000“ се заличават.

7. В чл. 8, ал. 3 думите „за животните“ и „вписани“ се заличават.

8. В чл. 9:

а) в ал. 4:

аа) в основния текст думите „ДФ "Земеделие" се заменят с „ДФЗ-РА“;

бб) в т. 2 думата „регистриран“ се заменя с „очертан“;

б) в ал. 5 думите „[електронната страница](http://www.dfz.bg/bg)“ се заменят с „интернет страницата“.

9. В чл. 10:

а) в ал. 2 думите „Държавен фонд "Земеделие" – Разплащателна агенция“ се заличават;

б) в ал. 4 след думата „площ“ се добавя „или въведени животни“;

в) в ал. 8 изречение второ се заличава.

10. В чл. 12 в ал. 1, 3 и 4 съкращението „РА“ се заменя с „ДФЗ-РА“.

11. В чл. 13, в ал. 1, след думата „подпомагане“ се добавя„или негов наследник“, съкращението „РА“ се заменя с „ДФЗ-РА“, а след думата „Кандидатът“ се добавя „негов наследник“.

12. В чл. 14:

а) в ал. 1, в основния текст след думата „схеми“ се добавя „или мерки“ и след думата „схема“ се добавя „или мярка“;

б) в ал. 2 и 3 навсякъде след думата „схеми“ се добавя „или мерки“;

в) в ал. 4 думите „Държавен фонд "Земеделие" се заменят с „ДФЗ-РА“;

г) в ал. 6, в основния текст след думата „схеми“ се добавя „или мерки“;

д) в ал. 7 след думата „подпомагане“ се добавя „или на части от тях“;

е) в ал. 9 думите „могат да бъдат подавани“ се заменят със „се подават“.

13. В чл. 16:

а) в ал. 1 съкращението „РА“ се заменя с „ДФЗ-РА“, думите „може със заповед да разреши“ се заменят с „разрешава със заповед“, а „интегрираната система за администриране и контрол“ с „ИСАК“;

б) алинея 2 се отменя;

в) в ал. 3 думата „само“ се заличава.

14. В чл. 17:

а) в ал. 1 думите „Разплащателната агенция“ се заменят с „ДФЗ – РА“, а „[електронната страница](http://www.dfz.bg/bg)“ с „интернет страницата“;

б) навсякъде в ал. 3 и 4 думите „Разплащателната агенция“ се заменят с „ДФЗ-РА“.

15. Приложението към наредбата се отменя.

**ДЕСИСЛАВА ТАНЕВА**

*Министър на земеделието, храните и горите*